stanford-oval/wikipedia huggingface dataset:
כביש לב השומרון
רקע

במשך שנים חוצה כביש 60 את העיירה חווארה, השוכנת דרומית לשכם. עם השנים נפח התנועה בכביש גדל משמעותית עם צמיחת האוכלוסייה של היישובים היהודיים והפלסטינים באזור והעיר שכם. הכביש נעשה עמוס יותר ויותר, עם פקקים ועומסי תנועה שמגיעים לעיתים לשעות. כמו כן, היות שהכביש עובר בלב העיירה חווארה ובסמוך לכפר ביתא, אירעו בכביש מספר רב של אירועי יידוי אבנים ופיגועי ירי על יהודים הנוסעים בכביש, בהם פיגוע ירי בו נרצחו שני אחים. עקב כך הוחלט להקים כביש עוקף שיעקוף את הכפר חווארה ממזרח.
ב־1993 אישרה מועצת התכנון העליונה למתן תוקף תוואי עוקף חווארה. ב־1999 אישרה המועצה תב"ע חדשה שנועדה לעקוף קטעי בניה חדשים שנתווספו לחווארה.
ב־2014 הנחה שר הביטחון את מתאם פעולות הממשלה בשטחים לקדם סלילת כביש עוקף לחווארה.
באוקטובר 2017 פתחו ראשי רשויות יהודיות ביהודה ושומרון יחד עם משפחות שכולות בשביתת רעב על מנת שיאושרו תקציבים לכבישים עוקפים ברחבי יו"ש, ובהם עוקף חווארה. השביתה כללה גם הקמת מאהל מול בית ראש הממשלה, בנימין נתניהו. בתום קרוב לשלושה שבועות של מחאה, הגיעו להסכם שלפיו יוקצו 200 מיליון ש"ח לכבישים העוקפים לביצוע מיידי בינואר 2018, ועוד 600 מיליון ש"ח יוקצו בהמשך לכבישים עוקפים, תאורה וקליטה סלולרית בכבישים ביו"ש ומיגון אוטובוסים.
בנובמבר 2019 ועדת הכספים של הכנסת אישרה את העברת התקציבים לצורך סלילתם של כביש עוקף חווארה וכביש עוקף לובאן. הסכום שהוקצה לשני הכבישים הוא 800 מיליון ש"ח.
בשל פרוץ מלחמת חרבות ברזל הואץ סיום עבודות סלילת הכביש, והמקטע המרכזי של הכביש, העוקף את הכפר מעט דרומה מצומת הביתות ועד צומת יצהר, נפתח ב-12 בנובמבר 2023. מקטע שני נפתח בפברואר 2024 והמקטע האחרון הושלם באפריל 2024.
תוואי

בפברואר 2021 ניתן צו התחלת עבודה לקבלן הביצוע. בתכנון הראשוני הופיע רובו של הפרויקט ככביש דו־סטרי חד־נתיבי כשרק 1.5 ק"מ שבחלקו הדרומי מתוכננים לביצוע ככביש דו־סטרי דו־נתיבי. בהמשך אושרה הרחבת הכביש לדו־מסלולי ודו־נתיבי, מה שדחה את הסיום המשוער של הפרויקט ממרץ 2023 לרבעון הראשון של 2024, לסיום הפרויקט המלא של תוואי הכביש.
בכביש צפויים להיות ארבעה גשרים שמשמשים כהפרדות מפלסיות מעל כבישים קיימים, שני מעברים חקלאיים, מעבירי מים ומחלפון. בנוסף, בוצעה בו העתקת קווי "מקורות" לכל אורך התוואי. הכביש צפוי להתחיל מעט צפונית לצומת תפוח, שם הוא יתפצל מזרחה מכביש 60, ויגיע עד הכיכר הצפונית של חווארה, שם יהיה מחלפון המאפשר פנייה ימינה והתחברות לכביש 555 עבור הגעה ליישובים הר ברכה, איתמר ואלון מורה, וכן לעיר שכם, או המשך בכביש 60 בחלק של ציר גלעד לטובת הנוסעים לכיוון יצהר וקדומים.
ראו גם

חווארה
כביש 60
הערות שוליים

1 2 3  ההגנה על צירי התנועה באזור יהודה ושומרון (עמ' 43, 46, 48), באתר מבקר המדינה, ‏תמוז התשפ"ד, יולי 2024
↑  רויטל עמירן, ‏המשפחות השכולות פתחו בשביתת רעב מול בית רה"מ: "רוצים לראות מעשים", באתר מעריב אונליין, 6 בנובמבר 2017
↑  מתי טוכפלד, הסתיימה שביתת הרעב מול בית רה"מ, באתר ישראל היום, 10 בנובמבר 2017
↑  אושרו תקציבי עוקף חווארה ועוקף לובאן, באתר ערוץ 7, 4 בנובמבר 2019
↑  חנן גרינווד, בתוך חודשיים: ייפתח חלק מרכזי בכביש עוקף חווארה, באתר ישראל היום, 31 באוגוסט 2023
↑  חנן גרינווד, סוף לנסיעה בכפר המרצחים: עוקף חווארה ייפתח ביום ראשון הקרוב, באתר ישראל היום, 10 בנובמבר 2023
↑  פרויקט עוקף חווארה, באתר CivilEng
| --- | --- |
בקרת זהויות :  NLI: 987012800275805171 
נקודת ההתחלה של כביש עוקף חווארה, סמוך לכפר ביתא (מצד שמאל). בצד ימין למעלה ניתן לראות את כפר תפוח ואת צומת תפוח.
המחלף הצפוני של כביש לב השומרון. מעבר לכיכר ניתן לראות את העיירה חווארה. בתחתית התמונה נראים פאתי הכפר בורין.
נו באו צ'או

זהו שם וייטנאמי; שם המשפחה הוא . על פי הנוהג המקומי, יש להתייחס לאדם זה בשמו הפרטי, צ'או.
| --- | --- |

 לידה:  28 ביוני 1972 (בן 52) האנוי, וייטנאם 
 ענף מדעי:  מתמטיקה 
 מקום לימודים:  אוניברסיטת פייר ומארי קירי (1992)  אוניברסיטת פריז XI: פארי-סוד (1997)  אקול נורמל סופרייר  High School for Gifted Students, Hanoi University of Science 
 מנחה לדוקטורט:  ז'ראר לומון 
 מוסדות:  אוניברסיטת שיקגו (2010)  קולז' דה פראנס  אוניברסיטת פריז XI: פארי-סוד  אקול נורמל סופרייר  המרכז הלאומי למחקר מדעי 
 תלמידי דוקטורט:  Daniel Johnstone 
 פרסים והוקרה:  מדליית פילדס (2010)  פרס המחקר של מכון קליי (2004)  פרס אוברוולפאך (2007)  עמית האגודה האמריקאית למתמטיקה (2013)  עמית האקדמיה האמריקאית לאמנויות ולמדעים  אביר בלגיון הכבוד 
 אתר רשמי
 
נוֹ בַּאוֹ צַ'אוּ (בווייטנאמית: Ngô Bảo Châu; נולד ב-28 ביוני 1972) הוא מתמטיקאי וייטנאמי-צרפתי, פרופסור באוניברסיטת שיקגו, חתן מדליית פילדס לשנת 2010.
את פרסומו קנה בהוכחת הלמה הבסיסית של תוכנית לנגלנדס הגאומטרית, הישג שהמגזין "טיים" הכתיר כאחת מעשר התגליות המדעיות החשובות ביותר ב-2009.
חייו

צ'או גדל בהאנוי, בן לאב פיזיקאי ואם רופאה. בגיל 13 השתתף באולימפיאדת המתמטיקה הבינלאומית וזכה במדליית זהב לאחר שהשיג 42 נקודות, מספר הנקודות המקסימלי. שנה לאחר מכן השתתף שוב באולימפיאדה וזכה במדליית זהב עם 40 נקודות מתוך 42.
לאחר התיכון עבר ב-1990 לצרפת ללמוד באקול נורמל סופרייר. הוא השלים דוקטורט במתמטיקה, ב-1997, באוניברסיטת פריז-סוד בהנחיית ז'ראר לומון. את ההביליטציה עשה באוניברסיטת פריז 13. ב-2004 מונה לפרופסור באוניברסיטת פריז-סוד. משנת 2006 הוא חבר במכון למחקר מתקדם. בתחילת 2010 נענה לפניית אוניברסיטת שיקגו לכהן כפרופסור במוסד, משרה אליה התמנה בספטמבר 2010.
ב-2004 זכה יחד עם לומון בפרס המחקר מטעם מכון קליי למתמטיקה. ב-2007 זכה בפרס מטעם מכון המחקר המתמטי Oberwolfach בגרמניה, המוענק מדי כשלוש שנים למתמטיקאי האירופאי הבולט מתחת לגיל 36. בשנת 2010 זכה במדליית פילדס.
ב-2012 זכה באות אביר לגיון הכבוד הצרפתי על תרומתו לחינוך הצרפתי והווייטנאמי. הוא נבחר לעמית באגודה האמריקאית למתמטיקה ועמית באקדמיה האמריקאית לאמנויות ולמדעים.
הערות שוליים

↑  The Fundamental Lemma, Solved, מגזין טיים, 8 בדצמבר 2009
↑  Prominent mathematician accepts appointment at UChicago, אתר אוניברסיטת שיקגו, 25 בינואר 2010
↑  Oberwolfach Prize, באתר Mathematisches Forschungsinstitut Oberwolfach
↑  Ngô Bao Châu décoré de la Légion d'honneur, אתר שגרירות וייטנאם בצרפת
↑  Ngo Bao Chau elected to American Academy, אתר VOV, ‏ 19 באפריל 2012
| זוכי מדליית פילדס |
| --- | --- | --- |
| המאה ה־20 | אלפורס, דאגלס (1936) • סלברג, שוורץ (1950) • סר, קודאירה (1954) • רות, תום (1958) •  הרמנדר, מילנור (1962) • גרותנדיק, כהן, סמייל, עטיה (1966) • בייקר, הירונקה, נוביקוב, תומפסון (1970) • בומביירי, ממפורד (1974) • דלין, מרגוליס, פפרמן, קווילן (1978) • יאו, קון, ת'רסטן (1982) • דונלדסון, פאלטינגס, פרידמן (1986) •  ג'ונס, דרינפלד, ויטן, מורי (1990) • בורגיין, זלמנוב, יוקוז, ליון (1994) • בורכרדס, גוורס, מקמולן, קונטסביץ' (1998) |  |
| המאה ה־21 | וויבודסקי, לפורג (2002) • אוקונקוב, ורנר, טאו, פרלמן (2006) • וילאני, לינדנשטראוס, סמירנוב, צ'או (2010) • אבילה, בהרגבה,  היירר, מירזאח'אני (2014) • בירקאר, ונקאטש, פיגאלי, שולצה (2018) • דומיניל-קופן, הא, מיינרד, ויזובסקה (2022) |  |
| --- | --- |
בקרת זהויות :  NLI: 987007377072905171  BnF: cb16928694q (data)  GND: 141736771  ISNI: 0000 0000 8639 9390  LCCN: nb2015013718  MGP: 86472  SUDOC: 147507650  VIAF: 125076778   WorldCat (עם VIAF): 125076778
חוקי אקסטרים (2021)

| חוקי אקסטרים (2021)>  הפוסטר הרשמי של האירוע בכיכובה של בקי לינץ'.מידע |
| --- | --- | --- |
ארגון: WWE
מותג(ים): Raw סמאקדאון
תאריך: 26 בספטמבר 2021
עיר: קולומבוס, אוהיו
אולם: ניישנוייד ארנה
סדרת אירועי שלם וצפה של ה-WWE
| NXT TakeOver 36 | חוקי אקסטרים (2021) | היהלום שבכתר |
סדרת אירועי חוקי אקסטרים
| The Horror Show | חוקי אקסטרים (2021) | 2022 |
חוקי אקסטרים (2021) היה אחד מאירועי השלם וצפה של ארגון ההיאבקות האמריקאי, ה-WWE, ששודר בערוץ של ה-WWE Network. האירוע כלל את שני המותגים (Raw וסמאקדאון) ונערך ב-26 בספטמבר 2021, באולם ניישנוייד ארנה שבקולומבוס, אוהיו. האירוע היה האירוע ה-12 בסדרת אירועי חוקי אקסטרים והראשון שהתקיים בחודש ספטמבר. במקור, האירוע היה אמור להיערך בשידור ישיר באולם SAP סנטר שבסן חוזה, קליפורניה. אולם, הוחלט לדחות ולהזיז את מיקום האירוע עקב מגפת הקורונה המתמשכת משנת 2020. לאחר שהאירוע של השנה שעברה נקרא בשם "The Horror Show at Extreme Rules", אירוע שלם וצפה זה לשנת 2021 חזר לשמו המקורי.
שבעה קרבות התנהלו באירוע, כולל אחד שהתקיים במופע המקדים לאירוע. בקרב המרכזי, רומן ריינס ניצח את "הדמון" פין באלור בקרב חוקי אקסטרים ושמר על האליפות האוניברסלית. עוד ברשימת הקרבות, האוסוס (ג'יי אוסו וג'ימי אוסו) ניצחו את הסטריט פרופיטס (אנג'לו דוקינס ומונטז פורד) ושמרו על אליפות הזוגות של סמאקדאון, דמיאן פריסט ניצח את ג'ף הארדי ושיימוס בקרב משולש ושמר על אליפות ארצות הברית, ובקרב על אליפות הנשים של סמאקדאון, אלופת הנשים, בקי לינץ' וביאנקה בלאייר נאבקו ביניהן בקרב שהסתיים ללא הכרעה, זאת לאחר שסשה בנקס ביצעה את חזרתה ותקפה את השתיים.
הפקה > רקע

חוקי אקסטרים הוא אירוע שהתקיים לראשונה על ידי ה-WWE בשנת 2009. הרעיון שעומד מאחורי האירוע הוא שהוא כולל מגוון קרבות מסוג הארדקור, כשלפחות אחד מקרבות אלה באירוע מתקיים תחת חוקי אקסטרים. קרבות אלה אפיינו בעיקר את ארגון העבר Extreme Championship Wrestling (בקיצור: ECW) שהיה ידוע כאחד שכל קרב שנערך בו היה תחת חוקי אקסטרים. האירוע של השנה החולפת זכה לשם The Horror Show at Extreme Rules בשל קרבות בעלי נושא בסגנון אימה; האירוע של שנת 2021 חזר למתכונת השמות המקורית.
האירוע של שנת 2020 היה אמור להתקיים באולם SAP סנטר שבסן חוזה, קליפורניה, אך הוא הועבר ל-WWE Performance Center שבאורלנדו, פלורידה מאחורי דלתיים סגורות עקב מגפת הקורונה. אולם ה-SAP סנטר יצא בהצהרה שהוא ייערך את המהדורה הבאה בסדרת אירועי חוקי אקסטרים, כלומר את האירוע של שנת 2021. לעומת זאת, במאי 2021, דווח שעקב המגפה המתמשכת, האירוע של שנת 2021 ייערך באולם היואנגלינג סנטר שבטמפה, פלורידה מה"בועה" של ה-WWE ThunderDome, אך מאוחר יותר נודע שעקב החזרה למסע הופעות בשידורים חיים באמצע יולי 2021, התאריך הוענק לאירוע כסף בבנק. ב-9 ביולי 2021, הארגון הודיע שהאירוע חוקי אקסטרים ייערך ב-26 בספטמבר באולם ניישנוייד ארנה שבקולומבוס, אוהיו.
הפקה > עלילות

האירוע כלל קרבות שנבעו מעלילות מתוסרטות גם מ-Raw וגם מסמאקדאון.
באירוע סאמרסלאם, ביאנקה בלאייר הייתה אמורה להגן על אליפות הנשים של סמאקדאון נגד סשה בנקס. לעומת זאת, בנקס לא הייתה כשירה להתחרות מסיבות בלתי ידועות. לפיכך, כרמלה הוכרזה כמחליפה של בנקס. לפני שהפעמון צילצל, בקי לינץ' בהופעה הראשונה שלה מאז הפרק של התוכנית Raw לאחר כסף בבנק במאי 2020 (נעדרה מכיוון שהייתה בהיריון ובחופשת לידה), ערכה הופעה מפתיעה ותקפה את כרמלה. היא אתגרה את בלאייר לקרב על התואר שלה, אתגר שאליו בלאייר נענתה בחיוב. לבסוף, לינץ' ניצחה בקרב לאחר 26 שניות בלבד וזכתה באליפות הנשים של סמאקדאון בפעם הרביעית בקריירה שלה. בפרק העוקב של התוכנית סמאקדאון, בלאייר אתגרה את לינץ' לקרב חוזר, אך לינץ' סירבה לכך. אז, בלאייר ניצחה בקרב הדחות מרובע והפכה לטוענת לכתר. שבוע לאחר מכן בתוכנית, בלאייר אתגרה את לינץ' לקרב על התואר מאוחר יותר באותו הערב, אך לינץ' סירבה לכך פעם נוספת ואף הצהירה שהיא תגן על האליפות שלה מתי שהיא תרגיש מוכנה לכך. מאוחר יותר מאחורי הקלעים, בכירי הנהלת ה-WWE, אדם פירס וסוניה דוויל הודיעו ללינץ' שהיא תגן על חגורת האליפות שלה מול בלאייר באירוע חוקי אקסטרים.
ב-23 ביולי בפרק של התוכנית סמאקדאון, לאחר שרומן ריינס סירב לאתגר של ג'ון סינה, שהיה קרב על האליפות האוניברסלית באירוע סאמרסלאם, פין באלור איתגר את ריינס לקרב באירוע, אתגר שאליו ריינס נענה בחיוב. במהלך מעמד חתימת החוזה בין השניים שבוע לאחר מכן בתוכנית, ריינס חתם על החוזה קודם, אך בזמן שבאלור היה בדרכו לבצע את החתימה, הוא הותקף על ידי ברון קורבין, שניסה להטביע את חותמו על החוזה במקומו. לאחר מכן, סינה הגיע, תקף את קורבין, חתם על החוזה וכתוצאה מכך נקבע שריינס ייאלץ להגן על התואר מול סינה בסאמרסלאם. בקרב ביניהם, ריינס הגן על תואר בהצלחה. באלור קיבל לבסוף את ההזדמנות שלו ב-3 בספטמבר בפרק של התוכנית סמאקדאון, אך הוא כשל בניסיונו להפוך לאלוף האוניברסלי בפעם השנייה בקריירה שלו. קרב חוזר בין השניים על חגורת האליפות לאירוע חוקי אקסטרים. שבוע לאחר מכן בתוכנית, נחשף שריינס יתמודד מול דמות האלטר אגו של באלור, "הדמון", בקרב שקיבל התניה חדשה, קרב חוקי אקסטרים.
באירוע סאמרסלאם, דמיאן פריסט ניצח את שיימוס וזכה באליפות ארצות הברית. ב-30 באוגוסט בפרק של התוכנית Raw, פריסט הגן בהצלחה על תוארו בקרב משולש מול שיימוס ודרו מקינטייר. שבוע לאחר מכן בתוכנית, שיימוס ניצח את מקינטייר בקרב אשר קבע את זהות הטוען לכתר לאליפות ארצות הברית של פריסט באירוע חוקי אקסטרים. ב-20 בספטמבר בפרק של התוכנית Raw, ג'ף הארדי ניצח את שיימוס וקיבל אף הוא את ההזדמנות להתמודד על אליפות ארצות הברית באירוע חוקי אקסטרים, צעד שהפך את הקרב למשולש.
אירוע

| --- | --- |

תפקיד:: שם:
צוות השידור באנגלית: מייקל קול (סמאקדאון)
צוות השידור באנגלית: פאט מקאפי (סמאקדאון)
צוות השידור באנגלית: ג'ימי סמית' (Raw)
צוות השידור באנגלית: קורי גרייבס (Raw)
צוות השידור באנגלית: ביירון סקסטון (Raw)
צוות השידור בספרדית: קרלוס קבררה
צוות השידור בספרדית: מרסלו רודריגז
כרוזים: גרג המילטון (סמאקדאון)
כרוזים: מייק רום (Raw)
שופטים: ג'ייסון איירס
שופטים: ג'סיקה קאר
שופטים: דן אנגלר
שופטים: דריק מור
שופטים: צ'אד פטון
שופטים: רוד זאפאטה
מראיינת: שרה שרייבר
פאנל לפני האירוע: קיילה ברקסטון
פאנל לפני האירוע: קווין פטריק
פאנל לפני האירוע: ג'ון "בראדשו" לייפילד
פאנל לפני האירוע: פיטר רוזנברג
פאנל לפני האירוע: בוקר טי
פאנל לפני האירוע: סוניה דוויל
אירוע > מופע מקדים

במהלך המופע המקדים לאירוע, בזמן שהניו דיי (קופי קינגסטון ואקסבייר וודס ואלוף ה-WWE, ביג אי) רואיינו מאחורי הקלעים, כשהגיעו לאולם, הם נקלעו לעימות עם AJ סטיילס ואומוס. לאחר מכן, בובי לאשלי תקף את ביג אי מאחור וכתוצאה מכך פרצה קטטה בין המעורבים. זמן קצר לאחר מכן, נקבע קרב שלושה נגד שלושה ביניהם לאירוע.
המופע המקדים הכיל קרב אחד בודד, ובו ליב מורגן התמודדה מול כרמלה. לפני הקרב, כרמלה הטיחה עלבונות בפניה של מורגן כשאמרה שהאחרונה כלל לא יפה. מורגן לא נשארה חייבת ותקפת את כרמלה מאחור עוד לפני שהפעמון צילצל. בסיום, מורגן הטיחה את פניה של כרמלה בשולחן השדרנים ובחזרה בזירה, מורגן ביצעה על כרמלה את מהלך הסיום שלה, ה-ObLIVion, על מנת לנצח בקרב.
אירוע > הקרב המרכזי

בקרב המרכזי, רומן ריינס (שלווה לקרב על ידי פול היימן) הגן על האליפות האוניברסלית נגד "הדמון" פין באלור בקרב חוקי אקסטרים. במהלך הקרב, באלור תקף את ריינס בעזרת ערמת מקלות במבוק שהודבקו יחדיו. באלור הוציא מתחת לזירה שולחן, אך ריינס ביצע עליו את מהלך הראנינג דרייביי תוך כדי שראשו של באלור פגע בעמוד הזירה. השניים התקוטטו בתוך הקהל, כאשר באלור ביצע על ריינס את מהלך הקרוסבאדי וכתוצאה ממהלך זה האחרון נפל על שולחן. בחזרה בזירה, ריינס ביצע על באלור את מהלך היוראנאגי על שולחן, אך ניסיון ההצמדה שבא לאחר מכן לא צלח. ריינס המשיך וביצע על באלור את מהלך אגרוף הסופרמן, שגם הוא לא עזר בהשגת ההכרעה בקרב. ריינס ביצע על באלור את מהלך הספיר, אך בזמן שבאלור מנע את ניסיון ההצמדה שבא לאחר מכן בתום ספירת שתיים, הוא הכה אותו במכה מתחת לחגורה, מכה האופיינית לדמותו של ריינס. באלור ביצע על ריינס את מהלך הסיום שלו, ה-Coup de Grâce, אך האוסוס הגיעו כדי למשוך את באלור מחוץ לזירה. באלור ביצע על ג'יי אוסו את מהלך הפאוורבומב על שולחן השדרנים. לאחר מכן, ריינס ביצע על באלור את מהלך הספיר תוך כדי שהשניים פגעו במעקה הבטיחות, שהתפרק כתוצאה מהמהלך. כשכל המעורבים בקרב לא היו פעילים, אורות אדומים התחילו להבהב וקולות של דפיקות לב נשמעו, כשהדמון "קם לתחייה" ועמד על רגליו. הוא תקף את ריינס מספר פעמים בעזרת כיסא ואף בעט בגופו כך שריינס נפל על שולחן, שנשבר בעקבות המהלך. בזמן שבאלור טיפס אל החבל העליון והיה בדרכו לבצע את מהלך ה-Coup de Grâce פעם נוספת, החבל העליון קרס לפתע ובאלור נפל ונפגע בברכו. ריינס ניצל את קריסת החבל לטובתו וביצע עליו את מהלך הספיר, מהלך שהספיק לו כדי לנצח בקרב ולשמור על התואר בהצלחה.
תוצאות

| מס' | תוצאות | התניות | זמן |
| --- | --- | --- | --- |
| P1 | ליב מורגן ניצחה את כרמלה | קרב יחידים | 07:52 |
| 2 | הניו דיי (ביג אי, קופי קינגסטון ואקסבייר וודס) ניצחו את בובי לאשלי, AJ סטיילס ואומוס | קרב שלושה נגד שלושה | 18:15 |
| 3 | האוסוס (ג'יי אוסו וג'ימי אוסו) (א) ניצחו את הסטריט פרופיטס (אנג'לו דוקינס ומונטז פורד) | קרב זוגות על אליפות הזוגות של סמאקדאון | 13:45 |
| 4 | שארלוט פלייר (א) ניצחה את אלכסה בליס | קרב יחידים על אליפות הנשים של Raw | 11:25 |
| 5 | דמיאן פריסט (א) ניצח את ג'ף הארדי ושיימוס | קרב משולש על אליפות ארצות הברית | 13:25 |
| 6 | ביאנקה בלאייר ניצחה את בקי לינץ' (א) מפסילה | קרב יחידים על אליפות הנשים של סמאקדאון | 16:30 |
| 7 | רומן ריינס (א) (עם פול היימן) ניצח את "הדמון" פין באלור | קרב חוקי אקסטרים על האליפות האוניברסלית | 19:45 |
(א) - מתייחס למתאבק/מתאבקים שהגיעו לקרב כאלוף/אלופים P - מציין שהקרב התקיים במופע המקדים לאירוע
הערות שוליים

↑  נדחה: אירוע השלם וצפה של ה-WWE, חוקי אקסטרים
↑  דיווח: חוקי אקסטרים נקבע לחודש יולי
↑  ארגון ה-WWE חוזר למסע הופעות בחודש יולי, שלושת האירועים הראשונים הוכרזו
↑  לינץ' תגן על אליפות הנשים של סמאקדאון נגד בלאייר
↑  ריינס יגן על האליפות האוניברסלית נגד "הדימון" פין באלור (קרב חוקי אקסטרים)
↑  פריסט יגן על אליפות ארצות הברית בקרב משולש נגד ג'ף הארדי ושיימוס
↑  מורגן ניצחה את כרמלה (קרב במופע המקדים)
↑  הניו דיי ניצחו את לאשלי, AJ סטיילס ואומוס
↑  האוסוס ניצחו את הסטריט פרופיטס ושמרו על אליפות הזוגות של סמאקדאון
↑  פלייר ניצחה את בליס ושמרה על אליפות הנשים של Raw
↑  פריסט ניצח את ג'ף הארדי ושיימוס ושמר על אליפות ארצות הברית
↑  הקרב בין לינץ' לבלאייר הסתיים ללא הכרעה לאחר שסשה בנקס תקפה את המשתתפות
↑  ריינס ניצח את "הדמון" פין באלור (קרב חוקי אקסטרים)
SM-3

| --- | --- |

 מידע בסיסי
 ייעוד:  טיל נגד טילים
 ארץ ייצור:  ארצות הברית ארצות הברית
 יצרן:  ריית'יאון 
 עלות יחידה:  11.8 מיליון דולר אמריקאי
 משתמשים:  ארצות הברית ארצות הברית: צי ארצות הברית יפן יפן: חיל הים היפני קוריאה הדרומית קוריאה הדרומית
 פלטפורמת שיגור:  ספינת מלחמה AEGIS
 מאפיינים כלליים
 משקל:  1.5 טונה
 ממדים
 אורך:  6.55 מטר
 קוטר:  בלוק I:‏ 13.5 אינץ' (34.3 ס"מ)  בלוק II:‏ 21 אינץ' (53.5 ס"מ)
 ביצועים
 טווח:  900–1,200 ק"מ
 ראש קרב והנחיה
 הנחיה:  GPS/INS/מכ"ם חצי-אקטיבי/ביות אינפרא-אדום פסיבי
 
SM-3, או בשמה הרשמי RIM-161 Standard Missile 3 היא מערכת נשק לשיגור טיל נגד טילים הנישאת על גבי ספינות, בשימוש חיל הים האמריקאי וחיל הים היפני (Japan Maritime Self-Defense Force). טילי SM-3 מיועדים ליירוט טילים בליסטיים בטווחים קצרים ובינוניים. הטילים יכולים אף ליירט לוויינים במסלול לווייני נמוך (LEO), כפי שבוצע במבצע קרח שרוף. ישנם שני דגמים של הטיל: "בלוק I" ו"בלוק II", כאשר השני הוא דגם מתקדם וגדול יותר, ובעל ביצועים טובים יותר.
נתונים טכניים

| 0 | 1 | 2 |
| --- | --- | --- |
נתונים טכניים
| סוג נתון | בלוק I | בלוק II |
משקל: 1500 ק"ג
אורך: 6.55 מטרים (21.5 רגל)
| קוטר | 34.3 סנטימטרים (13.5 אינץ') | 53.5 סנטימטרים (21.1 אינץ') |
| טווח פעולה | 900–1,200 ק"מ | 1,200 ק"מ |
| מהירות | 10.2 מאך (3.47 ק"מ בשנייה) | 15.25 מאך (5.18 ק"מ בשנייה) |
ניווט: GPS/INS/מכ"ם חצי-אקטיבי/ביות אינפרא-אדום פסיבי
כישלון המערכת

במהלך המתקפה האיראנית על ישראל באפריל, ארצות הברית עשתה שימוש במערכת, על מנת ליירט טילים בליסטיים ששוגרו לישראל. ועל פי פרסומים, המערכת הצליחה ליירט רק 25% מהטילים.
ראו גם

AEGIS
מבצע קרח שרוף
המתקפה האיראנית על ישראל (אפריל 2024)
הערות שוליים

↑  אמיר בר שלום, יניר וספי בגלצ
ערך זה הוא קצרמרבנושא צבא ובנושא טכנולוגיה. אתם מוזמנים לתרום לוויקיפדיה ו.
ג'ניפר גרייס

| --- | --- |

 לידה:  1 באוגוסט 1972 (בת 52) לנקסטר, ארצות הברית 
 מדינה:  ארצות הברית 
 תקופת הפעילות:  מ-1996 
 מקום לימודים:  מכללת פרנקלין ומרשל  תיכון ג. פ. מק'קסקי 
 https://www.jennifergareis.com
 פרופיל ב-IMDb
 
ג'ניפר גרייס (באנגלית: Jennifer Gareis; נולדה ב-1 באוגוסט 1970) היא שחקנית אמריקאית.
ביוגרפיה

גרייס נולדה בפנסילבניה. היא בוגרת תואר ראשון בחשבונאות ובמנהל עסקים. ב-1992 זכתה במקום שלישי בתחרות מיס פנסילבניה ארצות הברית, וב-1994 נבחרה למיס ניו יורק, ובתחרות מיס ארצות הברית שנערכה באותה שנה בטקסס דורגה בשלב הראיונות בששת המועמדות המובילות, שלבסוף זכתה לו פארקר, מיס דרום קרוליינה.
ב-2002 דורגה על ידי המגזין "מקסים" כאחת מ-100 הנשים הסקסיות ביותר בעולם.
ביוגרפיה > משחק

את תפקיד המשחק הראשון שלה קיבלה ב-1996 בתפקיד מינורי בסרט "שתי פנים למראה".
ב-1997 החלה לשחק באופרת הסבון "צעירים חסרי מנוח" את דמותה של גרייס טרנר. את תפקיד זה עשתה עד 2002, ושבה לתפקיד אורח עם אותה הדמות ב-2004 וב-2014.
בשנת 2000 שיחקה בדרמה "בלוז לעיר המזל" ושיחקה בקומדיה המצליחה "איזה מין שוטרת".
בשנת 2005 הופיעה בשני פרקים של הסדרה "ורוניקה מארס".
החל משנת 2006 משחקת גרייס באופרת הסבון הפופולרית "היפים והאמיצים" בתפקיד דונה לוגן.
דוקטור איקס (סרט)

| --- | --- |

כרזת הסרט
 בימוי:  מייקל קורטיז 
 הופק בידי:  האל ואליס, דריל זאנוק 
 תסריט:  ארל בולדווין 
 עריכה:  ג'ורג' אמי 
 שחקנים ראשיים:  לי טרייסי פיי ריי ליונל אטוויל
 מוזיקה:  ברנרד קואן 
 צילום:  ריי רנאהאן 
 מדינה:  ארצות הברית 
 חברת הפקה:  First National Pictures
 חברה מפיצה:  האחים וורנר
 שיטת הפצה:  וידאו על פי דרישה 
 הקרנת בכורה:  27 באוגוסט 1932 
 משך הקרנה:  77 דק' 
 שפת הסרט:  אנגלית 
 סוגה:  סרט אימה סרט מסתורין
 תקציב:  224 אלף דולר
 הכנסות:  594 אלף דולר
 דף הסרט ב־IMDb
 
דוקטור איקס (באנגלית: Doctor X) הוא סרט אימה ומסתורין בעל אלמנטים קומיים משנת 1932 בהפקה משותפת של First National והאחים וורנר. עלילת הסרט מתארת סדרה של מעשי רצח פתולוגיים שמתרחשים במשך מספר חודשים בניו יורק. מעשי הרצח מתרחשים תמיד בלילה, לאורו של ירח מלא, והגופות נאכלו על ידי אדם. העדים לאירועים אלו מתארים "מפלצת" מעוותת להחריד בתור הרוצח. המשטרה, עיתונאי, ומדען בשם דוקטור איקס חוקרים את מעשי הרצח לאורכו של הסרט.
עלילת הסרט מבוססת על המחזה The Terror משנת 1931 מאת האוורד וו. קומסטוק ואלן סי. מילר. את הסרט ביים מייקל קורטיז ומככבים בו לי טרייסי, פיי ריי, וליונל אטוויל. סרט זה הופק בטרם החלו לאכוף בהוליווד את קוד ההפקה של הייז, ועל כן הסרט עוסק בנושאים למבוגרים בלבד, כגון רצח, אונס, קניבליזם וזנות, השזורים אל תוך הסיפור.
הסרט צולם בטכניקולור בשני צבעים, והיה לאחד האחרונים שצולמו בשיטה זו, לצד Mystery of the Wax Museum משנת 1933 של האחים וורנר. עותקים בשחור-לבן של הסרט הופצו לערים קטנות בארצות הברית ולשווקים בינלאומיים, בעוד שעותקים בצבע של הסרט הופצו בערים הגדולות.
תקציר העלילה

העיתונאי לי טיילור (לי טרייסי) חוקר סדרה של מקרי רצח פתולוגיים שהתרחשו במשך מספר חודשים בעיר ניו יורק. הרציחות מתרחשות תמיד בלילה, לאור ירח מלא, וכל גופה הושחתה מיד לאחר הרצח. עדי ראייה מתארים את הרוצח כ-"מפלצת" מכוערת להחריד. ד"ר קסבייר (ליונל אטוויל) נקרא לחוות את דעתו הרפואית על ידי המשטרה, אולם לה יש מניע נסתר מאחורי בקשתה: הם מעוניינים לחקור את האקדמיה הרפואית של קסבייר, מאחר שהאזמל המשמש לקניבליזציה של גופות הקורבנות הוא כלי בלעדי לאותו מוסד. מלבד קסבייר, החשודים האחרים הם: ד"ר וולס (פרסטון פוסטר), קטוע יד שעורך מחקר על קניבליזם; ד"ר היינס (ג'ון ריי), בעל סטייה מינית למציצנות; ד"ר דיוק (הארי ברספורד), הלוקה בשיתוק; וד"ר רוביץ (ארתור אדמונד קארווה), העורך מחקרים על ההשפעות הפסיכולוגיות של הירח. המשטרה נותנת לד"ר קסבייר 48 שעות לתפוס את הרוצח בדרכו שלו. במהלך פרק זמן זה, טיילור מתחיל לחקור את כוונותיו של הדוקטור, ותוך כדי כך הוא פוגש בבתו, ג'ואן קסבייר (פיי ריי). בתחילה, ג'ואן מפנה כתף קרה כלפי טיילור, במיוחד לאחר שהיא מגלה כי הוא פרסם כתבה על אביה, שפגעה בו. לעומת זאת, טיילור מגלה עניין רומנטי בג'ואן.
באחוזתו של ד"ר קסבייר מתאספים כל החשודים לניסוי לא שגרתי: כל אחד מהנוכחים (למעט וולס קטוע היד, משום שידוע שלרוצח יש שתי ידיים) מחובר למערכת חשמל שרושמת את דופק הלב שלו. אוטו (ג'ורג' רוזנר) ומאמי (ליילה בנט), משרתיו של ד"ר קסבייר, מציגים בפני הנוכחים שיחזור של אחד ממקרי הרצח, וזאת על מנת שהגלאי החשמלי יחשוף את הרוצח. במהלך הניסוי מתרחשת הפסקת חשמל, וכאשר חוזרים האורות, הנוכחים מגלים כי רוביץ', שלכאורה נחשף על ידי המוניטור כרוצח רגע לפני הפסקת החשמל, נרצח.
למחרת בערב, קסבייר מבקש ממאמי ומאוטו לשחזר עוד אחד ממקרי הרצח. מאמי מפחדת למלא את תפקידה, וג'ואן תופסת את מקומה. כל הגברים, למעט וולס, נאזקים לכיסאותיהם. במהלך השחזור נחשפת זהותו של הרוצח - וולס, אשר חונק למוות את אוטו וחושף את עצמו בפני ה"אורחים" האזוקים. וולס מספר להם על כוונתו לרצוח את ג'ואן. אולם בטרם וולס מספיק לחנוק אותה, טיילור קופץ ממחבואו ותוקף את וולס. במהלך קטטה בין השניים, טיילור תופס מנורת נפט ומשליך אותה לעברו של וולס, אשר עולה באש. וולס מתרסק אל תוך חלון ונופל ממנו החוצה, במורד צוק גבוה, אל תוך האוקיינוס. טיילור מתקשר אל מערכת העיתון, על מנת לדווח על הסיפור, ומבקש מהעורך שלו שישאיר מקום במדור הנישואים לג'ואן ולעצמו.
שחקנים ודמויות

| שם השחקן/ית | שם הדמות | אודות הדמות |
| --- | --- | --- |
| ליונל אטוויל | ד"ר ג'רי קסבייר |  |
| פיי ריי | ג'ואן קסבייר | בתו של ד"ר קסבייר |
| לי טרייסי | לי טיילור | עיתונאי "דיילי וורלד" |
| פרסטון פוסטר | ד"ר וולס | חבר האקדמיה למחקר כירורגי |
| ג'ון ריי | ד"ר היינס | חבר האקדמיה למחקר כירורגי |
| הארי ברספורד | ד"ר דיוק | חבר האקדמיה למחקר כירורגי |
| ארתור אדמונד קארווה | ד"ר רוביץ | חבר האקדמיה למחקר כירורגי |
| ליילה בנט | מאמי | המשרתת של ד"ר קסבייר |
| רוברט וורוויק | סטיבנס | מפכ"ל המשטרה |
| ג'ורג' רוזנר | אוטו | המשרת של ד"ר קסבייר |
| וילארד רוברטסון | אוהלורן | בלש |
| תומאס ג'קסון |  | עורך "דיילי וורלד" |
| הארי הולמן | מייק | שוטר בחוף הים |
מיי בוש: 
| טום דוגן |  | שריף |
| ראול פרימן |  | בלש בחדר מתים |
| סלמר ג'קסון | וילארד קיף | עורך הלילה של ה-"דיילי וורלד" |
| צ'ארלס מקמורפי |  | בלש במפקדה |
| קיי רובינסון |  | בלש בחדר מתים |